b"\n_START_ARTICLE_\nThe Time Traveler's Wife\n_START_SECTION_\nSammendrag\n_START_PARAGRAPH_\nP\xc3\xa5 begynnelsen av 1970-tallet havner Henry DeTamble i en bilulykke hvor moren hans d\xc3\xb8r, men han overlever ved \xc3\xa5 reise tilbake i tid og havner to uker f\xc3\xb8r bilulykken skjer. Han kan ikke kontrollere tidspunktet eller hvor han havner n\xc3\xa5r han reiser gjennom tiden. I 1991 st\xc3\xb8ter Henry p\xc3\xa5 Clare Abshire i et bibliotek. Hun blir overlykkelig over \xc3\xa5 se ham, selv om han faktisk m\xc3\xb8ter henne for aller f\xc3\xb8rste gang. _NEWLINE_Clare forteller at hun m\xc3\xb8tte en fremtidig versjon av Henry da hun var barn. De begynner etterhvert et forhold, som utfordres av Henry`s ukontrollerte reiser frem og tilbake i tid. Hans sporadiske tidsreiser blir ytterligere komplisert av at han alltid ankommer sitt bestemmelsessted helt naken. Fra tidlig alder, har han l\xc3\xa6rt \xc3\xa5 dirke opp l\xc3\xa5ser og stjele kl\xc3\xa6r etter sine tidsreiser. Henry og Clare velger \xc3\xa5 gifte seg. Men han tidsreiser sin vei f\xc3\xb8r seremonien, og en mye eldre versjon av ham kommer tilbake rett f\xc3\xb8r bryllupsseremonien, selv om hans mye eldre utseende forvirrer gjestene._NEWLINE_Henry`s tidsreiser tillater ham \xc3\xa5 vinne i lotto, ved \xc3\xa5 f\xc3\xb8rst reise til fremtiden og s\xc3\xa5 tibake igjen. Men tidsreisene hans gj\xc3\xb8r ogs\xc3\xa5 forholdet med Clare mye vanskeligere. \xc3\x85 f\xc3\xa5 barn virker helt umulig, ettersom Henry`s gener f\xc3\xb8rer til at uf\xc3\xb8dte fostre tidsreiser mens de fremdeles ligger i magen. Etter flere slike aborter, tar Henry i hemmelighet en vasektomi, slik at Clare skal slippe flere spontanaborter. Kort tid senere blir Clare gravid, etter et bes\xc3\xb8k av en yngre versjon av Henry. Dette barnet overlever. Henry reiser deretter flere \xc3\xa5r frem i tid, f\xc3\xb8r barnet er f\xc3\xb8dt. _NEWLINE_Han m\xc3\xb8ter deres datter, Alba, som ung ten\xc3\xa5ring. Hun forteller at hun ogs\xc3\xa5 er en tidsreisende, men har litt st\xc3\xb8rre kontroll over n\xc3\xa5r og hvor hun reiser. Hun forteller Henry at han kommer til \xc3\xa5 d\xc3\xb8 n\xc3\xa5r hun er fem \xc3\xa5r gammel, et faktum som Henry velger \xc3\xa5 holde hemmelig for Clare. Senere reiser Henry tilbake i tid, og blir ved et uhell skutt av Clare`s far p\xc3\xa5 elg-jakt. Henry kommer tilbake i tide, bare for \xc3\xa5 d\xc3\xb8 i Clare`s armer. Noen \xc3\xa5r senere kommer en yngre versjon av Henry til dem. Dette gir Clare h\xc3\xa5p om at han vil dukke opp flere ganger, i fremtiden. Men han forteller at hun ikke burde tilbringe resten av hennes liv ventende p\xc3\xa5 ham."